વર્લ્ડ હેલ્થ ઓર્ગેનાઈઝેશને સોમવારે જારી કરેલા એક રિપોર્ટમાં જણાવ્યું કે ભારત સહિત નીચલા અને મધ્યમ આવક ધરાવતા દેશોમાં પાંચ વર્ષથી ઓછી ઉંમરના 98 ટકા બાળકો વર્ષ 2016માં અતિસુક્ષ્મ કણો (પીએમ) દ્વારા ઉત્પન્ન થયેલા વાયુ પ્રદૂષણનો શિકાર બન્યા હતા. ડબલ્યુએચઓએ પોતાના આ રિપોર્ટ 'વાયુ પ્રદુષણ અને બાળ આરોગ્ય- સ્વચ્છ હવાનો નુસ્ખો'માં પ્રકાશિત કર્યો હતો. તેમાં જણાવાયું છે કે પાંચ વર્ષથી ઓછી ઉંમરના 60,987 બાળકો પી.એમ 2.5ના કારણે મૃત્યુ પામ્યા છે. આ વિશ્વમાં સૌથી વધુ છે. ત્યાં બીજા નંબર પર નાઇજીરિયા છે જ્યાં 47674 બાળકોના મૃત્યુ થયા છે. તો પાકિસ્તાનમાં 21,136 બાળકો પ્રદૂષણનો શિકાર બન્યા છે.